b'\n_START_ARTICLE_\nTrak\xc5\xb3 gimnazija\n_START_SECTION_\nIstorija\n_START_PARAGRAPH_\n1777\xc2\xa0m. \xc4\xafkurta parapin\xc4\x97 mokykla, kurioje mok\xc4\x97si 16 mokini\xc5\xb3. Po 1831\xc2\xa0m. sukilimo mokykla buvo u\xc5\xbedaryta. 1843\xc2\xa0m. bajor\xc5\xb3 vadovas Strukas i\xc5\xa1siunt\xc4\x97 lai\xc5\xa1k\xc4\x85 baltarusi\xc5\xb3 vaivadijos mokykl\xc5\xb3 mecenatui, pra\xc5\xa1ydamas atidaryti mokykl\xc4\x85. Pra\xc5\xa1ymas buvo patenkintas ir mokykla v\xc4\x97l prad\xc4\x97jo veikti. Dirbo vienas mokytojas Chlodovski, mok\xc4\x97si 41 mokinys. 1858\xc2\xa0m. bajor\xc4\x97 Jadviga \xc5\xbderomska atidav\xc4\x97 mokyklai savo m\xc5\xabrin\xc4\xaf nam\xc4\x85. 1910\xc2\xa0m. mokykla jau pradin\xc4\x97, 4 klasi\xc5\xb3. 1913\xc2\xa0m. pagrindin\xc4\x97 parapijos mokykla reorganizuota \xc4\xaf auk\xc5\xa1t\xc4\x85j\xc4\x85 realin\xc4\x99 mokykl\xc4\x85. Joje mok\xc4\x97si 134 mokiniai. 1939\xc2\xa0m. pradin\xc4\x97 mokykla sujungta su miesto mokykla ir pavadinta 6 klasi\xc5\xb3 progimnazija (d\xc4\x97stoma lenk\xc5\xb3 kalba)._NEWLINE_Hitlerin\xc4\x97s okupacijos metais (1941\xe2\x80\x931943) mokykla buvo u\xc5\xbedaryta. V\xc4\x97liau, 1949 metais, Trak\xc5\xb3 progimnazija reorganizuota \xc4\xaf vidurin\xc4\x99 mokykl\xc4\x85, 1952\xc2\xa0m. mokykla i\xc5\xa1leido pirm\xc4\x85j\xc4\x85 laid\xc4\x85\xc2\xa0\xe2\x80\x93 9 mokinius. Mokyklai vadovavo Jevgenija Maloletkina. 1972\xc2\xa0m. Trak\xc5\xb3 vidurin\xc4\x97je mokykloje buvo 30 klasi\xc5\xb3, mok\xc4\x97si 639 mokiniai. 1985\xc2\xa0m. dirbo 45 mokytojai, mok\xc4\x97si 641 mokinys. Jau tada mokykloje buvo valgykla, sporto sal\xc4\x97, gerai \xc4\xafrengtos dirbtuv\xc4\x97s, stadionas. Iki 1986\xc2\xa0m. mokyklai vadovavo 7 direktoriai. Nuo 1973\xc2\xa0m. mokyklos direktorius buvo Aleksandras Rezanovas, o nuo 1986\xc2\xa0m. iki dabar mokyklai vadovauja Marian Kuzborski. Nuo 2015\xc2\xa0m. Trak\xc5\xb3 gimnazija._NEWLINE_Mokyklos bendruomen\xc4\x97 organizuoja valstybines ir tradicines \xc5\xa1ventes, dalyvauja \xc4\xafvairiuose projektuose, da\xc5\xbenai yra apdovanojama diplomais, vertingomis dovanomis. Beveik kiekvienais metais laimi konkurs\xc4\x85 \xe2\x80\x9eGeriausia mokykla\xc2\xa0\xe2\x80\x93 geriausias mokytojas\xe2\x80\x9c. Mokyklos nariai glaud\xc5\xbeiai bendradarbiauja su Lietuvos, Lenkijos ir kit\xc5\xb3 \xc5\xa1ali\xc5\xb3 mokyklomis.'